**Құрметті жұмыс берушілер**! Сіздерді 2017-2018 оқу жылындағы сауалнамалауға белсенді қатысқандарыңыз және ҚарМУ түлектерінің дайындық сапасын жоғары бағалағандарыңыз үшін алғыс айтамыз. Сіздердің жауаптарыңыз бен ұсыныстарыңыз мамандарды даярлау сапасымен және біздің университетпен ынтымақтастық форматымен қанағаттану деңгейлеріңіз туралы түсінік алуға көмектесті. Қазіргі уақытта сіздердің ұсыныстарыңызды бағалау жүргізілді, ұсыныстар жасалды және оларды іске асыру бойынша мақсатты жұмыс жүргізілді:

**Ұсыныс 1:** Педагогикалық мамандықтар студенттерінің орта білім берудің жаңаруын ескере отырып, мектеп пәндерін оқыту әдістемесі бойынша практикалық даярлығын күшейту.

**Іс-шара:** 2018 жылғы 9-10 қаңтарда университет базасында оқытушыларға арналған «Өрлеу» БАҰО» АҚмамандары және ПШО-ның Қарағанды қаласындағы филиалының қатысуымен «Мектеп білімінің жаңартылған мазмұны аясында білім беру бағдарламаларын әзірлеу», «Жаңартылған мазмұнды енгізудегі жоспарлау ерекшеліктері» атты семинарлар өткізілді. 2018 жылға сәуір айында 2015 жылғы қабылдаудың «Білім беру» бағытының оқытудың жеке әдістемесі бойынша білім беру бағдарламаларына өзгерістер енгізілді.

**Ұсыныс 2:** Университет сайтында бітіруші курстың үздік студенттері, магистранттары, докторанттары туралы біріздендірілген ақпарат және жұмыс берушілердің білім алушылардың ағымдағы GPA-мен танысуы үшін сайттың «Студентке» бөлігіне ішкі сілтеме орналастыру.

**Іс-шара:** 2018 жылдың ақпан айында сайттың «Жұмыс берушіге» парағында бітіруші курстың үздік білім алушылары туралы ақпарат орналастырылды және білім алушылардың ағымдағы GPA-і көрсетілген сілтеме жасалды.

**Ұсыныс 3:** Жаңа ұйымдар базасында тәжірибе өткізу туралы шарт жасасудың және факультеттердің көрсетілген жұмыс берушілермен ынтымақтастық форматын бірлескен іс-шаралар, соның ішінде мастер-класс, конференциялар мен әртүрлі диалогтық алаңдар өткізу шеңберінде кеңейтудің мақсатқа сәйкестігін бағалау.

**Іс-шара:** 2018 жылы университеттің тәжірибе базаларының құрамына 11 жаңа жұмыс беруші ұйымдар кірді. Сонымен қатар кафедралар мен факультеттердің жұмыс жоспарына мүдделі жұмыс берушілердің қатысуымен мастер-кластар, конференциялар, әртүрлі диалогтық алаңдар өткізу бойынша іс-шаралар кіреді.